b'\n_START_ARTICLE_\nM\xc3\xb8rkvedlia Idrettspark\n_START_SECTION_\nAnleggsinformasjon\n_START_PARAGRAPH_\nIdrettsparken best\xc3\xa5r av en komplett friidrettsarena med 400-meters l\xc3\xb8pebane med utstyr for h\xc3\xb8yde, lengde, diskos og spyd, og to fotballbaner. Den ene er en kunstgressbane for elleverfotball, mens den andre har grus som underlag, og har st\xc3\xb8rrelse til sjuerfotball. M\xc3\xb8rkvedhallen, som ligger i tilknytning til anlegget, huser to saler tilegnet ballspill med tilh\xc3\xb8rende garderober. Hall \xc3\xa9n er alene om kantine, mens hall to har styrkerom og klatrevegg.\n_START_SECTION_\nFramtidsplaner\n_START_PARAGRAPH_\nAdministrasjonen i Bod\xc3\xb8 kommune kom med anbefaling senh\xc3\xb8sten 2012 om \xc3\xa5 bygge en ny flerbrukshall p\xc3\xa5 M\xc3\xb8rkvedlia. Bygget skal inneholde spesialhaller for turn, klatring og friidrett, samt en egen ishall. Det er ogs\xc3\xa5 avsatt plass til taekwondo, bordtennis og bryting.'